13 Reasons Why

***13 Reasons Why*** (in Scots: *13 Raisons Why*, forby stylised as ***TH1RTEEN R3ASONS WHY***) is an American teen drama telly series based on the 2007 novelle *[[Thirteen Reasons Why]]* bi author Jay Asher. Developit fur Netflix bi Brian Yorkey an wi Selena Gomez servin as an executive producer, the series starns Dylan Minnette an Katherine Langford alangside an ensemble cast. The series follaes the students o the feectional Leeberty Heich Schuil an the wide range o social issues affectin modren youth.

The shaw originally revolvit aroond Clay Jensen (Minnette) an the eftermath o the suicide o fellae student Hannah Baker (Langford). Afore her daith, she leaves ahind a box o cassette tapes in whilk she details the raisons why she chuise tae kill hersel as weel as the fowk she believes are responsible fur her daith.

The furst saison wis lowsed on Netflix on 31 Mairch 2017. It becam the seicont maist watched series on Netflix at the time o its lowse. Netflix renewed *13 Reasons Why* fur a seicont saison owin tae the success o the initial 13 episodes; the seicont saison wis lowsed on 18 Mey 2018. A thrid saison wis lowsed on 23 August 2019; that same month, the series wis renewed fur a fowert an feenal saison, whilk wis lowsed on 5 Juin 2020.

*13 Reasons Why* received mixed reviews. The furst saison received positive reviews frae critics an audiences, wha praised its themes, emotional weicht, subjeck maiter, chairacter development an actin, particularly the performances o Minnette an Langford. Subsequently, it promptit concerns frae mental heal professionals owin tae its graphic depiction o issues sic as suicide, sexual assault, an bullyin, alang wi ither matur content.

The later three saisons wur met wi a negative creetical response. Coincidin wi the lowse o the seicont saison, Netflix lowsed a video wi the cast that cautioned viewers aboot some o the topics kivered in the shaw an providit a support wabsteid wi crisis nummers fur fowk affectit bi depression, anxiety an ither mental heal issues. Fur her performance, Langford received a Gowden Globe Awaird nomination fur Best Actress – Televeesion Series Drama.

## Episodes

## Backgroond an production

### Development
Universal Studios purchased film richts tae the novelle on 8 Februar 2011, wi Selena Gomez cast tae pley Hannah Baker. On 29 October 2015, it wis annoonced that Netflix woud be makin a telly adaptation o the beuk wi Gomez insteid servin as an executive producer. Tom McCarthy wis hired tae direct the furst twa episodes. The series wis producit bi Anonymous Content an Paramount Television wi Gomez, McCarthy, Joy Gorman, Michael Sugar, Steve Golin, Mandy Teefey, an Kristel Laiblin servin as executive producers.

On 7 Mey 2017, it wis annoonced that Netflix haed renewed the series fur a seicont saison, whilk wis lowsed on 18 Mey 2018.

On 6 Juin 2018, Netflix renewed the series fur a thrid saison, whilk wis lowsed on 23 August 2019. It wis dedicatit tae executive producer Steve Golin (foonder an CEO o Anonymous Content), wha dee'd o Ewing's sarcoma on 21 Aprile 2019, fower month afore the thrid saison's lowse.

On 1 August 2019, it wis annoonced that the series haed been renewed fur a fowert an feenal saison, whilk wis lowsed on 5 Juin 2020.

### Castin
In Juin 2016, Dylan Minnette, Katherine Langford, Christian Navarro, Alisha Boe, Brandon Flynn, Justin Prentice, Miles Heizer, Ross Butler, Devin Druid an Brian d'Arcy James wur cast as the main leads. In September, Amy Hargreaves, Kate Walsh an Derek Luke wur cast. Langford exitit the shaw efter the seicont saison.

In August 2017, Jake Weber, Meredith Monroe, R. J. Brown, Anne Winters, Bryce Cass, Chelsea Alden, Allison Miller, Brandon Butler, Samantha Logan, Kelli O'Hara, an Ben Lawson wur cast fur saison twa.

In September 2018, Timothy Granaderos an Brenda Strong wur promotit tae series regulars fur saison 3 efter recurrin in the umwhile saisons. On 5 September 2019, Gary Sinise wis cast as a series regular fur the fowert saison. On 11 Februar 2020, Jan Luis Castellanos jynt the cast as a series regular fur the fowert saison.

### Filmin
Filmin fur the series teuk place in the Northren Californian touns o Vallejo, Benicia, San Rafael, Crockett an Sebastopol durin the simmer o 2016. The 13-episode furst saison an the special wur lowsed on Netflix on 31 Mairch 2017. Therapy dugs wur present on set fur the actors acause o the intense an emotional content o the series.

Filmin fur the seicont saison begound on 12 Juin 2017, bit wis briefly haltit in October in response tae the then-ongoin Northren Californie widfires happenin aroond the areas whaur the series wis bein filmit. Production on the seicont saison wrappit in December 2017. The seicont saison wis lowsed on 18 Mey 2018.

Filmin fur the thrid saison begound on 12 August 2018, bit wis haltit owin tae anither widfire until 17 December. Filmin wis scheduled tae be completit on 6 Februar 2019.

The fowert saison begound filmin in Julie 2019 an finisht that December.

## References

## Fremmit airtins

*